ITD พุ่งกระฉูด 14% นิวไฮรอบกว่า 1 ปี  รับงบ Q1 พลิกกำไร 247.24 ลบ. พ่วงหุ้นต่ำบุ๊ก!
ITD พุ่งกระฉูด 14% นิวไฮรอบกว่า 1 ปี  รับงบ Q1 พลิกกำไร 247.24 ลบ. พ่วงหุ้นต่ำบุ๊ก !
19 พ.ค. 2564

ผู้สื่อข่าวรายงานว่า ราคาหุ้นบริษัท อิตาเลียนไทย ดีเวล๊อปเมนต์ จำกัด (มหาชน) หรือ ITD  ณ วลา 10.16 น. อยู่ที่ระดับ 1.98 บาท บวก 0.25 บาท หรือ 14.45%  ด้วยมูลค่าซื้อขาย 395.59 ล้านบาท  ซึ่งราคาหุ้นทำนิวไฮในรอบ 1 ปี 8 เดือน โดยเทียบตั้งแต่หุ้นยืนที่ระดับ 1.98 บาท เมื่อวันที่ 18 ก.ย.2562 ขณะที่ราคาหุ้นต่ำกว่ามูลค่าหุ้นทางบัญชีที่ระดับ 2.47 บาท

สืบเนื่องรับปัจจัยบวกหลังจาก ITD รายงานผลการดำเนินงานไตรมาส 1 สิ้นสุดวันที่ 31 มีนาคม 2564 พลิกมีกำไรสุทธิ 247.24 ล้านบาท เทียบช่วงเดียวกันของปีก่อนขาดทุนสุทธิ 330.68 ล้านบาท โดยผลการดำเนินงานพลิกมีกำไรโดดเด่นเนื่องจากมีรายได้รวมไตรมาส 1/2564 อยู่ที่ 15,070.16 ล้านบาท เพิ่มขึ้นจากไตรมาส 1/2563 อยู่ที่ 14,572.66 ล้านบาท
โดยส่วนใหญ่มาจากรายได้จากการขายและให้บริการไตรมาส 1/2564 อยู่ที่2,192.07 ล้านบาท เพิ่มขึ้นจากไตรมาส 1/2563 อยู่ที่ 1,686.53 ล้านบาท นอกจากนี้ค่าใช้จ่ายรวมไตรมาส 1/2564 อยู่ที่ 773.92 ล้านบาท ลดลงจากไตรมาส 1/2563 อยู่ที่1,086.30 ล้านบาท